CELEX: 52014PC0104
Language: lt
Date: 2014-02-19
Title: Pakeistas pasiūlymas TARYBOS SPRENDIMAS dėl Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimo dėl oro susisiekimo sudarymo

|
			
		
		
		52014PC0104
		
			Pakeistas pasiūlymas TARYBOS SPRENDIMAS dėl Europos bendrijos bei jos valstybių narių ir Maroko Karalystės Europos ir Viduržemio jūros regiono šalių susitarimo dėl oro susisiekimo sudarymo /* COM/2014/0104 final - 2006/0048 (APP) */
			
				
		
		
			
			   	AIŠKINAMASIS MEMORANDUMAS
1.           PASIŪLYMO
APLINKYBĖS
Komisija Sąjungos vardu derėjosi
dėl Europos bendrijos bei jos valstybių narių ir Maroko
Karalystės Europos ir Viduržemio jūros regiono šalių susitarimo
dėl oro susisiekimo pagal Tarybos sprendimą, kuriuo įgaliojama
pradėti derybas 2004 m. gruodžio mėn. Susitarimas buvo
pasirašytas 2006 m. gruodžio 12 d.
 Iš ES pusės, tiek Sąjunga, tiek jos valstybės narės yra Susitarimo šalys. Ratifikavimo procesas visose valstybėse narėse buvo baigtas 2014 m. sausio 13 d. Šis pasiūlymas yra susijęs su Komisijos pasiūlymo, pateikto 2006 m. Tarybai (COM(2006)145 galutinis), pakeitimu. Siekiant palengvinti Tarybos vykdomą patikrinimą, visas susijęs tekstas yra pateikiamas kaip iš dalies pakeistas pasiūlymas. Atsižvelgdama į Sutartį dėl Europos Sąjungos veikimo, Taryba turi priimti sprendimą dėl tarptautinių susitarimų sudarymo tik tais klausimais, kurie patenka į Sąjungos kompetenciją. Šiuo iš dalies pakeistu pasiūlymu siekiama suderinti siūlomo teisės akto pavadinimą ir dėstomąją dalį su Sutarčių nuostatomis. 
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Netaikoma
3.           TEISINIAI PASIŪLYMO
ASPEKTAI
Netaikoma
4.           POVEIKIS BIUDŽETUI
Netaikoma
2006/0048 (APP)
Pakeistas pasiūlymas
TARYBOS SPRENDIMAS
dėl Europos bendrijos bei jos
valstybių narių ir Maroko Karalystės Europos ir Viduržemio
jūros regiono šalių susitarimo dėl oro susisiekimo sudarymo
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 100 straipsnio 2 dalį
kartu su 218 straipsnio 6 dalies a punktu,
atsižvelgdama į Europos Komisijos
pasiūlymą,
atsižvelgdama į Europos Parlamento
nuomonę[1],
kadangi:
(1)       Komisija Sąjungos vardu
derėjosi dėl Europos ir Viduržemio jūros regiono šalių
susitarimo dėl oro susisiekimo su Maroko Karalyste (toliau – Susitarimas);
(2)       Susitarimas buvo pasirašytas
2006 m. gruodžio 12 d.[2]
pagal Tarybos ir Taryboje posėdžiavusių valstybių narių
vyriausybių atstovų sprendimą 2006/959/EB;
(3)       Susitarimas turėtų
būti patvirtintas Sąjungos vardu,
PRIĖMĖ ŠĮ
SPRENDIMĄ: 
1 straipsnis
1.           Europos bendrijos bei jos
valstybių narių ir Maroko Karalystės Europos ir Viduržemio
jūros regiono šalių susitarimas dėl oro susisiekimo tvirtinamas
Sąjungos vardu.
2.           Tarybos pirmininkas yra
įgaliojamas paskirti asmenį (-is), įgaliotą (-us)
Sąjungos vardu Maroko Karalystei perduoti diplomatines notas, numatytas
Susitarimo 30 straipsniu, ir pateikti šį
pranešimą: 
„2009 m. gruodžio 1 d. įsigaliojus Lisabonos
sutarčiai, Europos Sąjunga pakeitė Europos bendriją ir nuo
tos datos naudojasi visomis Europos bendrijos teisėmis ir prisiima visas
jos pareigas. Todėl nuorodos į Europos bendriją Susitarimo
tekste atitinkamais atvejais turi būti suprantamos kaip nuorodos į
Europos Sąjungą.“
2 straipsnis
1.           Sąjungai pagal
Susitarimo 22 straipsnį įsteigtame Jungtiniame komitete atstovauja
Komisija.
2.           Dėl Susitarimo
priedų, išskyrus I priedą (Reguliariosios oro susisiekimo paslaugos
ir nustatyti maršrutai) ir IV priedą (Pereinamojo laikotarpio nuostatos),
keitimo ir visais į Susitarimo 7 arba 8 straipsnių taikymo sritį
patenkančiais klausimais Sąjungos poziciją Jungtiniame komitete
priima Komisija, pasikonsultavusi su Tarybos paskirtu Specialiuoju komitetu. 
3 straipsnis
Šis sprendimas įsigalioja jo
priėmimo dieną.
Priimta Briuselyje
                                                                       Tarybos
vardu
                                                                       Pirmininkas
[1]               OL C 81 E, 2011 3 15.
[2]               OL L 386, 2006 12 29.